CELEX: 32020R1702
Language: bg
Date: 2020-11-10 00:00:00
Title: Регламент за изпълнение (ЕС) 2020/1702 на Комисията от 10 ноември 2020 година относно класирането на някои стоки в Комбинираната номенклатура

16.11.2020   
               
               
                  BG
               
               
                  Официален вестник на Европейския съюз
               
               
                  L 382/4
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1702 НА КОМИСИЯТА
         от 10 ноември 2020 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 (2) на Съвета, е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и за всяка друга номенклатура, която изцяло или частично се основава на нея или която добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата, поместена в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след публикуването му в Официален вестник на Европейския съюз.
            
            Настоящият регламент е задължителен в своята цялост и се прилага пряко във всички държави членки.
         
         
            Съставено в Брюксел на 10 ноември 2020 година.
            
               
                  За Комисията,
               
               
                  от името на председателя,
               
               Gerassimos THOMAS
               
                  Генерален директор
               
               
                  Генерална дирекция „Данъчно облагане и митнически Съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Система за намотаване на кабели, състояща се от следните компоненти:
                        
                                    —
                                 
                                 
                                    кабел, снабден със съединител (щепсел) в единия край за напрежение, непревишаващо 1 000  V;
                                 
                              
                                    —
                                 
                                 
                                    пластмасова макара за намотаване на кабел, снабдена с пружинен прибиращ механизъм (включително спирачна система за спиране на намотаването), месингова контактна система за подаване на електрически ток и пластмасова арматура.
                                 
                              Проектирана е да бъде вградена в прахосмукачка.
                        Вж. изображенията  (*1).
                     
                     
                        8544 42 90 
                     
                     
                        Класирането се определя от разпоредбите на Общите правила 1 и 6 за тълкуване на Комбинираната номенклатура, забележка 3 към раздел XVI и от описанието на кодовете по КН 8544 , 8544 42  и 8544 42 90 .
                        Изключва се класиране в позиция 8508  като части за прахосмукачки, тъй като въз основа на обективните си характеристики изделието не може да бъде определено като предназначено единствено или основно за прахосмукачка.
                        Изделието представлява комбинирана машина (компонентите му са монтирани заедно, за да съставляват едно цяло) по смисъла на забележка 3 към раздел XVI, която се състои основно от кабел, снабден с част за свързване от позиция 8544  и машина за навиване на електрически бобини от позиция 8479 . Кабелът е този, който изпълнява основната функция на машината.
                        Следователно изделието трябва да бъде класирано в код по КН 8544 42 90  като „други електрически проводници за напрежение, непревишаващо 1 000  V, снабдени с части за свързване“.
                     
                  
               
            
               (*1)  Изображенията са само за информация.